Ангел Йорданов: 2009\nГЕРБ ХРОНИКА 7\nСпряха строежа на спортната зала.Далавера за 50 млн. лв. спря строежа на новата спортна зала в София\nСтроителството на новата спортна зала в София е спряно, обявиха от Синята коалиция, като се позоваха на решение на ДНСК. Според тях причината е, че се е работило без проект и без строителен надзор. Сините твърдят, че 50 милиона лева ще бъдат заграбени от този обект, тъй като значително били занижени параметрите на залата. Те ще сезират по случая главния прокурор и комисията за борба с корупцията в Народното събрание\n„Всяко строителство, което се извършва без одобрен проект и без надзор по конструктивна част и строителен надзор, е незаконно строителство. Затова ние апелираме незабавно да бъде прекратено строителството в този му вид“, каза Иван Иванов.\n„За момента е спрян строежът. Аз се свързах с Министерството на регионалното развитие и благоустройството. По наши данни се готвят близо 50 млн. лв. да бъдат откраднати от този строеж. Търгът, който е спечелен от „Главболгарстрой“ за 107 млн. лв. със 63 000 кв. м, което премиерът Борисов го договори за 90 млн. лв., в момента се изпълнява без никакъв работен проект. Абсолютно с понижени стойности: в момента вместо 63 000 кв. м е 48 880 кв. м застроена площ, височината от 4,8 метра е свалена на 3,35 метра – една трета от височината, изчезват няколкостотин паркоместа, тренировъчна зала, която е 24 х 36 м и е основната тренировъчна зала, няма да може да бъде използвана, защото са вкарани вътре през 6 метра колони“, обясни Михаил Михайлов от Синята коалиция.\nОбектът е бил проверяван от ДНСК и е установено, че той се изпълнява без строителен надзор, потвърди зам.-министърът на регионалното развитие и благоустройството Георги Прегьов. Съставени са съответните констативни актове и протоколи и е издадена заповед за спиране на строежа, допълни още той. По думите му, обекти от четвърта категория нагоре задължително трябва да се изпълняват със строителен надзор, по всяка вероятност въпросният строеж e първа или втора категория. Когато се назначи строителен надзор и се отстранят причините за спиране на обекта, неговото изпълнение ще продължи, обясни зам.-министър Прегьов.\nБогомил Бонев искал арест за Бойко Борисов\nБившият вътрешен министър в правителството на Иван Костов, Богомил Бонев коментира в откровено интервю пред малка регионална медия в Половдив, че отнемането на лиценз на фирма „Ипон“ на Бойко Борисов е било по повод уличаването на тогавашния шеф на фирмата Бойко Борисов в доказани престъпления. Дори имало повод за арестуването му, но лобита във върха на службите осуетили атаката. В деня в който арестът на Борисов бил въпрос на часове, от прокуратурата позвънили на тогавашния МВР шеф и заповядали да прекрати акцията заради нередности в разследването. Именно заради това Бонев, който е бил вътрешен министър, отнел временно лиценза на фирма „Ипон’. „Той бил отнет не заради материали в службите и скандал при охраната на Калина при посещението й в България, а заради това, че самият бос и хора от фирмата били уличени в крупни престъпления“, поясни генерал Бонев. Това не било тайан за никого от ветераните в българската политика за последните десет години, но просто от позицията си на главен секретар Бойко вързал доста хора с папки и компромати срещу тях и те не смеят да си отворят устата. „Факт е криминалното и сивото минало на премиера и той колкото и да го отрича, не може да избяга от него. Аз обаче съм убеден, че рано или късно всичко ще излезе на бял свят и хората наистина ще видят за какъв човек са гласували“, завършва с голям оптимизъм генерал Богомил Бонев.\nДепутат от ГЕРБ издаде класифицирана информация – ДАНС щели да избират затворник от Гуантанамо\nB предаването на Георги Коритаров в Пловдивската обществена телевизия, депутатът от ГЕРБ Димитър Лазаров, без да му мигне окото, изпраска класифицирана информация в ефир, която е разгледана в затворена парламентарна комисия, поради конфиденциалността и.\nДимитър Лазаров обяви тържествено, че служители на ДАНС ще пътуват в командировка до Гуантанамо, за да си изберат "българския затворник" или както той условно го нарече едно "бивше задържано лице". Това може да предизвика международен скандал най-малко от страна на Куба, която претендира, че Гуантанамо е противозаконно окупирана от САЩ нейна територия. „Мисията” на ДАНС е била обсъждана в парламентарната комисия по сигурност при закрити врати именно поради класифицирана информация.\nВ ефир Лазаров каза още, че както западноевропейските ни съюзници са ни помогнали за освобождаване на нашите сестри, така и ние трябвало да помогнем за решаване на проблема Гуантанамо. "Тогава вие сравнявате Кадафи с Буш", го закова пък Мария Капон, която също бе включена в предаването.\n„Очевидно продължава люшкането едно напред-две назад по ДАНС-инга на българското ФБР. И как Агенцията оправдава предназначението си да опазва националната сигурност ? Ако в нашата "пътеводна светлина" Америка някой политик посмее да обяви, че ФБР ще се занимава с проблем извън територията на страната, от ЦРУ ще предизвикат малък ядрен взрив. Ще последва намесата на Белия дом и изслушване на шефовете на Бюрото на капитолийския хълм във Вашингтон от строгите, но справедливи членове на сенатската комисия по външна политика. Медиите, естествено, ще вдигнат олелия до Бога. Най-малкият проблем на разбъбрилия се политик ще бъде издаването на класифицирана информация”, коментира случилото се сайтът bgfactor.\nПреди време Румен Петков стигна до съд заради издаване на класифицирана информация, сега депутатът от ГЕРБ обаче счита за гордост да развява подобна информация, където седне и стане.\nБорисов компенсира Божков за хазарта, раздава държавнни поръчки на Георги Гергов и "Биндер"\nЗа снегопочистването на пътищата в странта и тази година ще се грижат скандалната фирма „Биндер“, собственост на брата на бившия шеф на пътния фонд Веселин Георгиев и „Холдинг Пътища“, чийто собственик е олигарха Васил Божков. Въпреки, че влезе в директен медиен конфликт с правителството, Божков ще получи от сделката за почестването на пътищата 142 млн. лв. И ще има да възможност да се грижи за снегопочистването в два от шестте региона, на които е разделена България.\nСпечелената държавна поръчка е нещо като компенсация за „най-богатия българин“, който преди месец беше изместен в конкурса за производство на винетки за следващите 4 години от СИБанк, чиито собственик е приятелката на премиера Бойко Борисов Цветелина Бориславова.\nОколо договора на Пътната агенция с Васил Божков лежи сянка на съмнение, защото олигархът ще получи по 30 000 лв. на почистен километър, а конкуретна фирма, която ще извършва същата дейност в други райони на страната ще получи 20 000 лв.\nДруг интересен изпълнител на държавната поръчка е фирма Биндер, която е собственост на брата на бившия пътен шеф Веселени Георгиев. По време на правителството на Сергей Станишев, ЕС спря милиони евро за България, заради фирма „Биндер“, която беше получила 120 млн. лв. от държавата при недопустим конфликт на интереси. Тази година фирмата на „батко и братко“, както стана известен скандалът около Веселин Георгиев, отново ще има възможността да чисти снега в Сливенско.\nДруго интересно име, което получава държавна поръчка за снегопочистване е това на пловдивския олигарх и член на ВС на БСП Георги Гергов, чиято фирма „Пътища Пловдив“ ще чисти в района на Асеновград.\nДо момента от Пътната агенция не са оповестили, колко ще получат фирмите на Георги Гергов и Веселин Георгиев за държавните поръчки, които са получили.\nПубликувано от Ангел Йорданов в понеделник, декември 28, 2009 Няма коментари:\nАНТОЛОГИЯ НА НЕОКОМУНИЗМА 11\nФирма, търгуваща с оръжие, свърза минало с настояще в един и същи скандал.\nПрез 1994 година, избухна скандал по Йеменска оръжейна сделка. Тогава българското Министерство на отбраната продаде танкове, двигатели, хеликоптери и резервни части на единият Йемен със столица Аден. Държавната фирма "Кинтекс" пък продавала оръжие за Северен Йемен със столица Сана. Няколко години преди това бях получила документи за регистрацията на смесена българо-турска фирма, създадена и регистрирана в разгара на изселването на българските турци. Според документите, служители на тази фирма, с название "СЕМА", са участвали пряко в уговарянето на транспорта по Йеменската сделка.\nФирма "СЕМА" се оказа регистрирана като филиал на турската "Тюркал туризъм ве тиджарет аноним ширкети" /по Указ 56/ на 13 юли 1989. Регистрацията се извършва на закрито заседание на Фирмено отделение на Софийски градски съд от българския гражданин Михаил Марков, който между другото е представител на "Балкан" в Истанбул. Като уставен капитал са внесени 20 000 долара, без да е ясно /от молбата на същия М. Марков до Софийски градски съд, Фирмено отделение/ кой точно дава парите за регистрацията на "СЕМА". Пълномощното за регистрация на филиала се оказа заверено в Генералното консулство в Истанбул. По случая намерих и Заповед №16 от 26. 06. 1989 г. /четири месеца преди свалянето на Тодор Живков - бел. Л. М./ на Министерство на икономиката и планирането /МИП/, като известени за това са били Стоян Овчаров и Андрей Луканов.\nИ така през 1994 година шест години след регистрацията, стана ясно, че фирма "СЕМА" се ръководи от бившият офицер от военните спецслужби Пламен Динев, който според хора от военното контраразузнаване е бил близък на полковник Тодор Пометков,. Същият ръководител на "СЕМА" /през 1994 г. - бел мои/ П. Динев, пак според свидетелства на спецофицери бе човекът, участвал в друга скандална история. Той бе осъществил пряко оперативната разработка по разузнавача Димитър Димитров. /Д. Димитров е бил разстрелян по издадена смъртна присъда от скалъпено дело през 1986 г. Що се отнася до П. Динев, то той е призован като свидетел по така нареченото Генералско дело, което се води след 1989 г. във връзка със смъртта на разузнавача Д. Димитров. - бел. мои./ ЛЮБА МАНОЛОВА\nТрима мъже бяха ранени, а 7 са арестувани след въоръжена престрелка\nснощи във Варна\nИнцидентът е станал пред известно заведение в района на ж.п.гарата в града,\nкоето в този момент е пълно.\nСмята се, че снощната стрелба е поредният епизод от войната за\nпреразпределение на наркопазара в морския град.\nРанените мъже са на възраст между 20 и 24 години. Даниел Христов, Тодор Алексиев\nи Александър Венелинов още снощи са приети в болница Света Анна. Най-тежко пострадалият е с огнестрелни рани в гръдния кош. Според лекарите състоянието и на тримата е стабилно, а от телата им са извадени няколко куршума.\nд-р Захари Говедаров - завеждащ ортопедично отделение: “Единият току що беше опериран, който е със счупване на подбедрица и имаше проектил, другия не се\nнуждае от спешна операция, той имаше счупване само на малката кост на\nподбедрицата - стабилно състояние.”\nПо информация на полицията въоръженият сблъсък е между враждуващи престъпни групировки. Случаят са свързва с започналата още в края на миналата година война\nза преразпределение на наркопазара в града. Седемте задържани ще останат в ареста\nза 24 часа. Полицията работи по установяване на извършителите и мотивите за\nстрелбата. По случая е образувано досъдебно производство. BTV\nКорупцията ликвидира паметници на културата\nПрокуратурата разследва Националния институт за паметници на културата заради незаконно издадени разрешения за строителство, съобщи електронното издание нюз.бг.\nВ материалите по делото влизат стотици разрешителни за строителство в некропола на Античния Некропол по проекти, съгласувани с института.\nЗа последните три години в Созопол са били издавани по 400-500 разрешения за строителство годишно, съобщи Калина Чапкънова, говорител на прокуратурата в Бургас. 60% от тях са за строеж в некропола на Аполония Понтийска. Разследване е установило, че при строителните дейности са били разрушени множество археологични паметници на културата.\nВзривиха джипа на депутата от ДПС Делян Пеевски\nДжипът на депутата от ДПС Делян Пеевски е бил взривен тази вечер, съобщи БГНЕС. Инцидентът е станал на булевард „Пушкин" в столицата. В района имаше полиция, пожарна и екип на ДОТИ. При инцидента няма пострадали хора, а самият Делян Пеевски в момента не е в страната.\nВзривът е избухнал в кофа за боклук, до която е бил паркиран джипът "Порше Кайен". Изпочупени са всички стъкла на возилото.\nСпоред първоначалната информация возилото е собственост на "Нова българска медийна група", но e билo отдаденo за ползване на охранителната фирма "Командо". Според други източници джипът е ползван от семейството на Делян Пеевски. Самият той заяви пред БГНЕС, че някаква кофа за боклук е гръмнала и няма никакъв инцидент с негова кола.\nДелян Пеевски бе отхвърлен за член на комисията за борба с корупцията и конфликт на интереси в 41-то НС. Кандидатурата на Пеевски от ДПС бе отхвърлена последователно в две гласувания в пленарна зала. През май Върховната касационна прокуратура не установи данни за извършено престъпление от общ характер във връзка с произхода на средствата, с които майката на Пеевски Ирена Кръстева е извършила сделките, посочени в сигнал на народния представител от 40-то НС Мирко Димитров от партия "Атака". В сигнала на депутата се настояваше да бъде извършена проверка за произхода на капитала на Ирена Кръстева и сина й Делян Пеевски и изплатени ли са дължимите от тях данъци като физически лица. В сигнала се твърдеше, че на 3 декември 2008 г. двамата са поели контрола над ТВ7 ЕАД и "Експрес БГ" АД чрез „Нова българска медийна група", като консултанти по сделка с инвеститор. http://dariknews.bg/\nПубликувано от Ангел Йорданов в неделя, декември 27, 2009 Няма коментари:\nСВЕТЪТ ЗА НАС 4\nВ Евросъюза България пак е най-корумпирана\nНай-некорумпираните държави в света имат най-висок индекс, близък до 10, “най-покварените” са близо до нулата в класацията на “Прозрачност без граници” сред 180 държави.\nБългария е включена за първи път в измерването на корупционния индекс на “Прозрачност без граници” през 1998 г. Тогава нивото е най-ниско - 2,9. През годините започва да се покачва. През 1999 г. става 3,3. През 2000 г.- 3,5, 2001 г. - 3,9, 2002 г.- 4, 2003 г. - 3,9, 2004-та - 4,1, 2005-а и 2006-а е 4,за 2007 г. е 4,1.\nИндексът рязко пада с пет пункта през миналата година - до 3,6. Като цяло за 10 години той упорито се задържа на ниво около 4.\nБългария е на 71-во място сред 180 държави в класацията на “Прозрачност без граници” за 2009 г., която се основава на индекса за възприятие на корупцията. Тя е успяла да се изкачи в подреждането с едно място спрямо 2008 г., и е подобрила показателя си с 0,2.\n09 .12. 2009\nСпоред "Икономист": Външните дългове на частния сектор са риск за валутния борд\nБългарската икономика ще се възстановява мъчително от кризата, като "светлина в тунела" се вижда чак от 2011 г., а силните темпове на растеж едва ли ще се върнат скоро. Това сочат представените вчера в София последни прогнози на аналитичното звено на списание "Икономист" - "Икономист интелиджънс юнит" (EIU), и Европейската банка за възстановяване и развитие (EБВР), която е един от големите инвеститори в Югоизточна Европа и България. Големите рискове пред страната според "Икономист" са натрупаната външна задлъжнялост на частния сектор, лошите кредити и стагнацията в банковото финансиране, като от EIU смятат, че страната ще има нужда от финансова помощ от МВФ и ЕС.\nБългария ще изгуби около 120 млн. евро по САПАРД\nБългария ще усвои около 73% от предвидените 445 млн. евро по земеделската предприсъединителна програма САПАРД, която приключва окончателното в края на годината. Това означава, че страната ще изгуби около 120 млн. евро. Това прави почти една трета от цялото финансиране по програмата. "За съжаление оценката за приключването й е песимистична", каза пред депутатите от парламентарната комисия по европейските въпроси Силвия Инджова, директор на Националния фонд в Министерството на финансите, чрез който се осъществява разплащането на всички европроекти.\nПо думите й натрупването на неизползвани средства по САПАРД е започнало след подписването на финансовия меморандум за 2004 г. (Според правилата за всяка година се определя сума, чието усвояване може да продължи и през следващите две). Дотогава е отчитано 100 % изпълнение на финансирането по програмата. САПАРД. Според статистиката през 2004 г. са "хартисали" 27 млн. евро, за 2005 г. - 45 млн. евро, а за 2006 г. се очаква да бъдат около 47 млн. евро.\nБългарите са с най-ниската покупателна способност в ЕС\nБългарите имат най-ниската покупателна способност в ЕС. Това сочат данните на Европейската статистическа служба за 2008 г. Покупателната способност се изчислява на единна база за целия съюз, равна на 100%, която показва възможността за покупка на един и същ обем стоки и услуги в различните страни. Така в България стойността е 41% спрямо средното за ЕС.\nЯко, секси и малко мафиотско – това е лицето на поп културата в България.\nВ света на чалгата жените са сладки и секси, мъжете карат бързи коли и правят лесни пари, пише германският в. "Зюддойче Цайтунг".Яко, секси и малко мафиотско - такова е лицето на попкултурата в България.\nТя не само отразява промените в посткомунистическата ера, но и влияе на политиката, пише германският в. "Зюддойче Цайтунг" (SuedDeutsche.de) в днешния си брой.\nВ България чалгата се е превърнала в ключов феномен на посткомунистическата трансформация,убеден е професор Клаус Рот, етнолог и антрополог от Мюнхен. Чалгата изпълва делничната култура. В ролята на герой на неясното настояще се оказва неопатриархалният мачо, който е як и атлетичен, а при определени обстоятелства и леко мафиотски тип.Много от представителите на този нов елит произлизат от старата комунистическа партия, други пък са дошли от селата. В София има чалга клубове, в които с удоволствие се отбиват и политици.\nДали в държави като България, Румъния, Сърбия, Албания или Гърция изобщо съществува политическа култура? И ако да, по какво се различава от обноските на елита другаде?\nЙожи, Хамстера и Културиста - това са прякорите на актуалните "медийни звезди" в България, четем днес в австрийския Ди Пресе. Дали те са главатарите на най-опасната банда или пък са просто престъпници на дребно?\nДали Ивайло Евтимов, Антон Петров и Прокопи Прокопиев действително са главатарите на най-опасната банда, занимаваща се с отвличания, и основните мозъци зад сензационните случаи на похитени за откуп през последните години? Или са само престъпници на дребно, които "шерифът-премиер" Бойко Борисов е заловил, за да демонстрира своята непримиримост към престъпността? Вероятно този въпрос ще продължи да занимава българската общественост и през Новата година.\nПубликувано от Ангел Йорданов в сряда, декември 23, 2009 Няма коментари:\nПресата у нас все по-удобна за властта. Политиката и медиите пожълтяват.\nСлед изборите много от печатните медии коренно променят отношението към властта, показва изследване на Лабораторията за медиен мониторинг на фондация "Медийна демокрация”. Проучването, изготвено от агенция "Маркет Линкс”по поръчка на организацията, бе представено в четвъртък и обхваща последните 11 месеца.\nПреди парламентарните избори медиите имат едно отношение към определени политически партии и личности, а след изборите променят позицията си на 180 градуса, обясни доц. д-р Орлин Спасов, ръководител проекти във фондацията. Според него е притеснително, че доста издания са станали твърде конюнктурни.\nПреди и след изборите някои вестници напълно променят отношението към настоящия премиер Бойко Борисов, показва Картата на медийните зависимости, изготвена от фондацията. Диаметралната смяна в позицията най-ясно личи при вестниците "Атака”, "Класа”, както и изданията "Монитор”, "Телеграф”, "Експрес”, част от медийната група на Ирена Кръстева, които от яростни критици на Борисов се превръщат в негови най-верни защитници.\n"Бойко вкарва чалгата в парламента” пише "Телеграф” преди вота, а след идването на правителството заявява: "Бойко погва вещиците на Станишев”.\nГеорги Коритаров станал анализатор в ДАНС\nГеорги Коритаров е станал нещатен сътрудник на ДАНС, пише в. "Уикенд". Според изданието той два пъти в седмицата се отчитал на офицерите в българското ФБР и пишел анализи за отразяването на престъпните процеси в медиите.\nАвтомобилът на уволнения от Нова телевизия журналист редовно е забелязван пред сградата на ДАНС на ул. "Черковна". Коритаров бил изключително доволен от новото си занимание, защото така запълвал свободното време. Според „Уикенд” той че често се навъртал и около членовете на генералския кръг "Монтерей". Възможно е обаче там да го внедряват именно от ДАНС, разсъждават пред седмичника запознати.\nСлед като бе уволнен Коритаров на няколко пъти знаково се появи с Алексей Петров в публичното пространство. Първо обяви, че ще пише книга с него, после Алексей Петров го заведе в УНСС да води лекции.\nОчаква се покрай Петров Коритаров в скоро време да стане и анализатор на психологическите проблеми на каратистите, научи afera.bg\nМладите "гербери" се учат на политическа култура и общуване с медиите\n“Политическа култура” и “Как да общуваме с медиите?” бяха темите от втория модул на третата Политическа академия организирана от ПП ГЕРБ. От Кюстендилска област участие взеха младежите Николай Спасов и Димитър Петков. Паралелно с академията се проведе и обучение по “ Административен капацитет”, като в него взеха участие младежи преминали предишните две академии организирани от партията.\nПрограмата на академията включваше обучение по темите- медийно присъствие, политическа теория и политическа култура. Лектори бяха Севделина Арнаудова, Пресцентър на ПП ГЕРБ; Никола Николов, журналист ББТ и Радослав Точев, съветник по външнополитическите въпроси на Министър – председателя Бойко Биросов.\nГости на академията бяха министърът на финансите и вицепремиер Симеон Дянков и евродепутатът Владимир Уручев, които проведоха дискусии с младежите на различни теми.\nБареков стана ортак с Доган! Ники Дудука изгърмя от bTV заради Христо Ковачки.\n“Виж утре блога след 8,30! Лека нощ!” Този SMS бе разпратен от Николай Бареков до негови приятели и колеги в 0,40 ч. в неделя срещу понеделник. “Написах есе”, обясни той. Есето обаче се оказа... молба за напускане от bTV!\nНа сутринта шофьорът на вече бившия водещ на “Тази сутрин” паркира луксозния му джип пред кооперация на няколко крачки от Народното събрание. В нея се помещава новият кабинет на Ники Дудука. Той е част от апартамент, нает от сайта bnews.bg, който според мълвата е поредната медийна “хапка”, лапната от триото Ахмед Доган-Ирена Кръстева-Делян Пеевски. “Не съм собственик на сайта, не работя в него, не получавам заплата”, кълне се Бареков. Запитан какъв е тогава и защо офисът му е тук, той “скромно” отвърна: “Да кажем, че съм гуру”. Според запознати обаче именно журналистът е създател на bnews.bg, за който се твърди, че е получил финансово рамо от Делян Пеевски от Нова българска медийна група.\nКак се стигна до “развода” между bTV и Ники Дудука, маскиран цяла седмица като тежък грип, повалил на легло водещия? В медийното пространство вече циркулират няколко версии – коя от коя по-скандални. Най-горещата от тях гласи, че Николай Бареков е станал ортак с Ахмед Доган и ще бъде лицето и мозъкът на новата медийната империя, която Сокола изгради посредством подставените си лица Ирина Кръстева и сина й Делян Пеевски.\nСпоред хора от медийния бизнес до ръководството на bTV са достигали сигнали за това, че “Бареков осребрява присъствието си на екрана”, “че поема ангажименти, които не може да свърши”. “Много хора са идвали при нас и са ни казвали за това”, заявиха пред столичен ежедневник хора от ръководството на най-голямата частна телевизия. И за тях, както и за зрителите, бил необясним луксозният начин на живот на Бареков. “Колегата ни ходи с охрана от петима души, кара три джипа - разходи, които не може да си позволи само от заплатата”, недоумяват хора от bTV. Дудука обаче ги контрира с обяснението, че родата му е богата и затова си позволявал всички екстри.\nДругата версия гласи, че Мистър “Имаме новина” е “изгорял” заради Христо Ковачки. Запитан вярно ли е, че близостта му с разследвания и пуснат под гаранция олигарх е развалила отношенията му с bTV, Бареков отвръща: “Не съм си развалил отношенията с bTV, а и Ковачки може би е бил веднъж в предаването. Имахме рубрика, в която всяка политическа партия можеше да си плати някаква сума и да представя партийната си програма. С решение на директорите на bTV тази рубрика беше 10 минути един път в седмицата.\nПубликувано от Ангел Йорданов в вторник, декември 22, 2009 Няма коментари:\n„Комшиите” срещу „Наглите” – война на интереси между Трактора и Цветанов\nДата: 18-12-2009 19:25\nКъде се изпариха 500 000 евро в прозрачния чувал само за Гунински – син, хвърлени зад оградата на столичния „Метро”? Какъв НАП, какви пет лева? Да не би за откупите да издават фактури или касов бон? Защо Цветанов и така прехвалената му ГДБОП не обелва и лаф за откупите и огромните пари? Къде отидоха те? Кой ги изпра? И още нещо – НАЙ-ВАЖНОТО – кой плати откупите?\nЩабът „Банкя” в къщата на Бойко Борисов има много здраве от afera.bg\nГушили се по диваните на премиера за да не изтечала информация за кръстените гордо от Цветанов „Наглите”.\nЦветанов сигурно е казал само на жена си Деси, която работи в ДАНС.\nОбаче afera.bg още на 1 декември знаеше, че на Тони Хамстера му предстои да даде фира.\nА пък партньорът ни versia.bg ден преди „революционния удар” на МВР излезе с публикация, че предстои операция „Шок и ужас”.\nИ се зареди фанфарен ремикс на събития от времето на главното секретарство на Бойко Борисов в МВР. Като под индиго.\nТелевизии, шоута, клипчета на Пресцентъра на МВР, къщи, стаи, разни врати се отварят и затварят, още малко и трябваше да изскочи Хичкок, но не би.\nХванахме бандата на „Наглите”! Никога повече няма да има отвличания! Браво от ляво, браво от дясно, само близките на отвлечените и самите те нещо не вярваха, че точно заловените мющерии са им били майсторите.\nОбществото получи своя пиар и успокоение чрез новата си ченгеджийска звезда – Цветан Цветанов.\nКойто не успя да се научи да мълчи за да не прецака вътрешното, пък и международното положение.\nНякой му бе подсказал и наложил да наизусти онова, което непрекъснато рецитираше: „Няма полицаи участвали в бандата и няма такива, които са и давали информация”. Защо така бързаше да запуши най-важната ниша в ситуацията вътрешният министър? Защо умно не замълча, а хукна да лъже, че няма замесени ченгета?\nПосветените, пък и аджамиите вече знаят – защото ИСТИНСКАТА банда за отвличания е с ВИСША ПОЛИЦЕЙСКА ПРОТЕКЦИЯ!\nЦветанов размаха някакви прякори, ДНК-та и тръбеше, че има безспорни доказателства за заловените 25-ма.\nОказа се обаче, че прокуратурата САМО за осем от тях ще иска постоянни мерки за неотклонение, защото за останалите нямало доказателства. Ако предположим, че пожалените са „певци”, ега ти бандата – със 17 предатели!\nЦветанов очевидно ни взе за малоумници и продължава да ни убеждава, че тези осем били ядрото, главата, мозъка и задника на бандата за отвличания.\nИ всички ние трябва да повярваме на „ювелирното” МВР, че точно тези, са и поръчителите на отвличанията. И нещо повече: Цветанов бил толкова умен, че нарочно ги говорел тия работи, защото това било оперативен пунт за да приспи вниманието на онези, които следвало да бъдат арестувани. Тези неща може и да се случват на някоя сценка в нечий физкултурен салон, но с високо-организирана и перфектна банда за отвличания, надали.\n25 души – ядро, изпълнители, поръчители и изобщо всички накуп. Сега остава да ни кажат, че всички са знаели всичко един за друг. Че то за поръчката на един побой, биячът няма хабер от поръчителя, пък какво да говорим за перфектна група като ИСТИНСКАТА банда за отвличания.\nДа оставим обаче прякорите и закачулените им глави с фланелките им пред камерите. Както и пижамите им. Те са онези, които ще отнесат пиара на упражнението.\nКакво се случва зад кулисите?\nПърво се поведе война между лагерите на Алексей Петров – Трактора и уж Бойко Борисов. Грешка. Тук нещата никога не са такива, каквито са. Нещо като совите. Петров се съредоточи в кръга „Комшии”, включващ Цветан Цветанов, шефа на ГДБОП Станимир Флоров, Веселин Марков и съпругата на Цветанов – Деси. През този кръг минавала цялата схема за мачкане на опоненти, както и контакти с подземния свят, включително рекет и събиране на пари. За втори път бе „осветен” близкия до Трактора Велин Хаджолов – този път като любовник на жената на Цветанов. През това време Алексей Петров ни уведоми, че влиза в политиката и нахлу чрез съмнителния си приятелски кръг в определени медии.\nТрактора сбърка в три посоки – медийният му екип е пробит, некадърен и смущаващо неприемлив за обществото, не изчисли точния момент за „влизането си в политиката” – направи го нефелно и читалищно, и заложи на евтини скандали, от които се срути надолу като очакване, че е играч от класа. Превърнат в палячо от доверениците си, Алексей Петров изтърва мигът, че ще бъде праснат. Защото сега ресурсите на държавата са в „опонентите му”.\nПреди да се изпъчи с „Наглите”, „комшийския кръг” загря манджата с Яне.\nВолен, който от деня на евровота за нищо на света не посмяваше да спомене името на Алексей Петров, след като тогава каза, че РЗС е негова партия, изненадващо, с изключителна храброст развя името на Трактора в Народното събрание. И ревна срещу Яне, че го държи Алексей Петров, защото е гей. Сидеров, който не смееше да гъкне за Трактора, очевидно напомпан с кураж от властовия „комшийски” кръг върна рестото за „любовника на жената на Цветанов”. И удари Яне, че е педераст. Контрафалц в същата стилистика. Алексей Петров държи гей-дружинката си за шията. Огледално на това, че „комшиите” държат така съпругата на Цветанов.\nВпрочем, Алексей сам си го изпроси и е време да раздаде шутове на пиари, вестникари и все остальние гейове около него.\nВ същия ден като праснаха Яне, че е хомосексуалист, гръмна и бандата на „Наглите”. С Тони Хамстера напред.\nТони Хамстера, който минава за човек на Алексей Петров. И бил един „капо” на „Наглите”. Цветанов обаче със сигурност трябва да провери „наглият” Хамстер дали пък не е агент на ДАНС, както afera.bg добронамерено подозира. И да не излезе после, че и той е „работил за държавните интереси.” Не, че Цветанов от дома на Бойко в Банкя не ги е чувал тия работи, но да удариш Хамстера все още не значи, че си превзел Трактора.\nЕ, болка е, обаче Трактора е известен с това, че дава жертви без да му мигне окото. И нито потвърждава, нито отрича.\nНа целия този фон най-важният въпрос остава ТАБУ – къде са парите от откупите?\nКъде се изпариха 500 000 евро в прозрачния чувал само за Гунински – син, хвърлени зад оградата на столичния „Метро”? По-тъпоумен коментар от този на Цветанов сигурно няма да има години напред: „В НАП няма данни”.\nКакъв НАП, какви пет лева? Да не би за откупите да издават фактури или касов бон? Защо Цветанов и така прехвалената му ГДБОП не обелва и лаф за откупите и огромните пари? Къде отидоха те? Кой ги изпра? И още нещо – НАЙ-ВАЖНОТО – кой плати откупите?\nЗа Гунински например? Да не би да е Валентин Златев? И затова ли толкова го заболя Бойко за това отвличане?\nЩе му стисне ли на Цветан Цветанов да направи проверка КОЙ и ОТКЪДЕ има толкова пари за откуп?\nТази тема не е обаче на дневния ред на гръмкия пиар на МВР.\nИ сега предстои ремикс на „мега” дознанието във Варна, само че в софийски вариант. Пак 25 арестувани. Пак хваната „мафията”. Само че София не е Варна. И много бързо ще се пукне балона, че истинската банда не е хваната.\nЗащото става дума за перфектни „бойци”, обучени и навлезли във високите етажи на МВР и спецслужбите.\nОния, които ви изреждат с прякорите са „редови войници” на нещо, на което цялата схема и в другия си живот няма да научат.\nЦветанов и кръга „комшии” се опита да удари Трактора. Уж гръмко, обаче нещо не се получи. Защото зад цялата тази история, всъщност се води яростна война не за държавността и против организираната престъпност, а за интереси, огромни пари и търговия с влияние.\nЗа тези неща обаче на Цветанов не му е казано да рецитира.\nТой е по евтината пропаганда.\nСега е ред на договорките, надцакването зад пердето, извиването на ръцете и сделките.\nИли ... за ново отвличане.\nПубликувано от Ангел Йорданов в петък, декември 18, 2009 Няма коментари:\nЗА МАЛКАТА ПОСТНА ПИЦА 2\nИНВЕСТИЦИИТЕ В ИНДУСТРИЯТА НАМАЛЯХА С 40%\nНаправените инвестиции в индустрията през 2009 г. ще бъдат с 37,2 на сто по-малко в сравнение с предходната година. Това показва инвестиционната бизнес анкета на Националния статистически институт (НСИ), проведена сред промишлените предприятия през втората половина на октомври.\nЧастният сектор планира да извърши около 78% от всички капиталови разходи, предвидени за 2009 г. В сравнение с 2008 г. обаче предвижданите инвестиции от тях през тази година намаляват с 36 на сто. Още по-голямо понижение - с 40,9 на сто, очакват държавните и общинските дружества. За сравнение при предишната инвестиционна анкета, проведена преди шест месеца, предприемачите в частния сектор предвиждаха намаляване на капиталовложенията си с 32,7%, тези в публичния сектор - с 45,5 на сто.\n25 лева коледна надбавка ще получат пенсионерите с пенсии до 200 лв.\nТова са един милион и сто хиляди пенсионери.До 4 януари надбавките ще бъдат получени. Това съобщи премиерът Бойко Борисов.\nОказа се, че две министерства са се провинили - земеделското и министерството на регионалното развитие и благоустройство - и са раздали коледни бонуси на служители са. Бонусите са раздени без да са съгласувани с премиера.\nБонусите ще бъдат удържани от следващите заплати на служителите.\nДобавките, раздадени от правосъдното министерството няма да бъдат отменяни, защото по думите на премира, те са си от бюджета на правосъдното ведомство.\nПрипомняме, стана ясно, че по предварителни данни бюджетът за месец ноември ще завърши с малък излишък от около 48 млн. лв.\nПенсионери: Да ни товарят на влак и право в концлагера!\n“Премиерът Бойко Борисов и пловдивският кмет Славчо Атанасов са новите Хитлер, а ние, пенсионерите, сме в ролята на евреите. След като ни третират като такива, по-добре да ни натоварят на един влак и да ни закарат в някой концлагер, вместо да ни мъчат.”\nТака се изцепи вчера 72-годишният Иван Николов по време на митинга на пенсионерите и хора с намалена трудоспособност пред общината в Пловдив. Недоволството е срещу решението на общинския съвет за поскъпването на пътуванията в градския транспорт.\nДосега навършилите 70 г. и инвалидите си вадеха карти в началото на годината (от 15 до 90 лева в зависимост от месечните си доходи) и след това не плащаха превоза. След 1 януари 2010 г. освен карта те ще трябва да дават по 40 ст. на пътуване. Редовната цена на билетчето е левче.\nПарното поскъпва от 1 януари\nПарното в страната може да поскъпне от Нова година с до 8%. Това прогнозира изненадващо председателят на държавния енергиен регулатор Ангел Семерджиев. До началото на отоплителния сезон имаше прогнози, че топлото няма да поскъпва тази зима, но обяснението е, че руският природен газ ще поскъпне от Нова година значително повече от това, което първоначално очакваха в комисията регулатор.\nБулгаргаз иска синьото гориво да поскъпне с над 17%. Според комисията увеличението ще е между 10 и 15 на сто. Но дори и в този случай цената на парното ще трябва да скочи с до 8%. Пред bTV председателят на комисията за енергийно и водно регулиране Ангел Семерджиев подчерта, че регулаторът търси всякакви резерви. Комисията ще огласи точните си предложения с новите цени на парното и газа най-рано в петък.\nЦените на някои карти за столичния градски транспорт скачат\nСтоличният общински съвет гласува промени в цените на някой от преференциалните карти за пътуване в градския транспорт. Промените засягат цените на картите за студенти, както и на някой от билетите за пътуване в градския транспорт.\nОт 1 януари с 20 до 50 стотинки се увеличават цените на комбинирания билет за наземен транспорт и метро, хартиените и електронните билети за пет и за десет пътувания в наземния транспорт, както и в метрото. Въвеждат се два нови типа карти за пътуване в цялата градска мрежа - за шест месеца и за една година, които съответно ще струват 255 и 500 лева.\nС два до десет лева се увеличават цените на картите за пенсионери над 68-годишна възраст. Цените на картите за пътуване на ученици и студенти също се променят. Месечната карта за студенти за пътуване за една линия ще бъде девет лева, за две линии - 12.50 лева, а за цялата градска мрежа - 21.50 лева. Месечната карта за ученици за една линия, две линии и за цялата градска мрежа ще струва съответно 9 лева, 12 лева и 20 лева.\nВъвеждат се и три вида карти за пътуване на хората с увреждания - според степента на нетрудоспособност. Карти за пътуване в градския транспорт в столицата ще могат да купуват с намаление не само студентите от софийските университети, а и студенти с постоянен адрес на територията на Столичната община.\nПубликувано от Ангел Йорданов в четвъртък, декември 17, 2009 Няма коментари:\nМЪЖ НА ГОДИНАТА 2\nДвама маскирани извършиха въоръжен грабеж и откраднаха 50 хиляди лева от офис в оживен търговски център в столичния квартал "Люлин". Мъжете завързали служителката на фирмата с тиксо, заплашили я с пистолет и откраднали оборота.\nМинути преди 10 часа, когато търговският център започнал да се пълни с хора, в сградата влезли и въоръжените мъже. Качили се на втория етаж и сложили маски. Влезли в представителството на фирма за търговия с карти за мобилни телефони на едро.Охраната в сградата не е видяла нищо, макар че грабежът е извършен само на метри от дежурния на обекта.\nСпоред разследващи водещата версия е участие на вътрешен човек, свързан с ограбената фирма. Фактите сочат, че извършителите са знаели предварително, че в офиса има значителна сума пари в брой, които е трябвало да бъдат внесени днес в банка, както и къде се съхраняват.\nСред заря за Коледа удар за 2 млн. лева\n“Сега подаръци ще има за всички от сърце. С 2 милиона лева бандитите ще са Дядо Коледа за много техни приятели, близки, ще накупуват много неща, ще имат пари и за следващите години. А по време на удара е имало и заря за Коледа”.\nТака студенти зевзеци коментираха мощния удар на грабители, които нападнаха централния офис на веригата магазини “Фантастико” в “Студентски град” вчера. Само за денонощие различни банди престъпници атакуваха столичен магазин за мобилни услуги, офис на банка в Свети влас, както и вагонно депо\n35-годишна жена и 11-годишният й син са били простреляни във варненския квартал „Виница".\nСигнал за случилото се е подаден около 16.25, съобщи за Дарик д-р Мая Рашева, директор на ЦМСП във Варна. Екип на Спешна помощ е изпратен до хотел „Казабланка" в квартала. Жената и момчето са били в автомобила си - Порше Кайен, който в този момент е бил в района на хотел „Казабланка" по пътя за квартал „Виница".\nПострадалите са откарани незабавно в МБАЛ „Св. Анна". Състоянието и на майката, и на сина й е стабилно, съобщи доц. Лидия Петкова, директор на здравното заведение.\nМайката има огнестрелни рани в бедрото и лопатката, а 11-годишният й син е ранен в бедрото и глутеуса. Доц. Петкова уточни, че все още не може да се каже дали съществува реална опасност за живота им.\nДарик научи, че пострадалите са съпругата и синът на известния на полицията Ивайло Паунов-Джованито. Името на криминално проявения мъж се свързва с множество автокражби.\nОтчетоха 20% ръст на грабежите в сравнение с миналата година\nОт полицията съветват да не държите пари вкъщи\nБлизо 20% ръст на грабежите в цялата страна в сравнение с миналата година. Това отчете за bTV комисар Константин Димитров - началник на отдел "Криминална полиция".\nТ. нар. "крокодили", заподозрени като извършители на последните магистрални грабежи над чужденци, все още не са задържани.\nГрабежите на офиси, трезори и домове се увеличават. Освен, че има недостиг на пари в брой и това активизира престъпниците, липсата на бдителност от страна на полицията и собствениците, насърчава тази престъпност.\nШофьор с юмруци срещу Николай Николаев\nВиновен шофьор е нападнал с юмруци актьора Николай Николаев-бате Николай заради одраскан калник, съобщи БНТ. Случката се разиграла в понеделник вечерта на столичния бул. "Драган Цанков".\nПобойникът се опитал да се пристрои неправомерно в движението и Николаев одраскал леко калника на колата му. Тогава той излязъл от возилото и нападнал актьора с юмруци.\n"Такива артистчета като тебе трябва не да се бият, а да се убиват", изкрещял нахалникът в лицето на 70-годишния водещ на някогашното предаване "Сладкарница "Захарно петле".\nАктьорът е с наранявания по лицето и устата. Зъбната му протеза се забила във венците и се наложило да го шият в "Пирогов", където повече година лекува болните деца със смехотерапия.На шофьора побойник е съставен акт, а Николай Николаев се кани да си търси правата в съда. Той се възмущава от ескалацията на наглостта у нас и ширещото се масово схващане, останало от мутренските години, че на тези хора всичко им е позволено.\nКакъв е изводът от казаното до тук ? Другарят Цветан Цветанов – мъж на годината!!! А може и полицай на годината ! Както предпочитате.\nПубликувано от Ангел Йорданов в сряда, декември 16, 2009 Няма коментари:\nВЕРЕСИИТЕ НА СТОЛЕТНИЦАТА 2\nПо времето на кабинета “Станишев” Жени Живкова ушила властта с 4 млн. лева . Батко броил на Татовата внучка 250 бона за униформи.\nВидната социалистка и моден корифей Жени Живкова се е нагушила с почти 4 млн. лв., пласирайки своя конфекция в държавни структури, докато на власт бе нейната БСП. Въпреки ангажиментите си на народен представител в предишното 40-то народно събрание внучката на архитекта на социалистическия строй у нас Тодор Живков е съумяла да спечели десетки конкурси и да облече няколко ведомства в своите костюми. Това сочи официалната информация, с която разполага Агенцията по обществените поръчки. Отделно обаче бивши колеги на Живкова твърдят, че ексдепутатката е намазала още доста пари, като е сключвала сделки без дори да е проведен конкурс. Жени е продавала на едро буквално до последните дни на кабинета "Станишев", когато е наета да облече служителите на Националната служба за растителна защита. Срещу около 100 хилядарки фирмата й "Калебо" е пременила 85 чиновници във ведомството с нови сака, панталони, поли, ризи и вратовръзки.\nЦените на яхтите у нас варират от 200 000 до десетки милиони лева. Най – скъпата лодка у нас е закупена за около 20 милиона лева ! Луксозната вещ изкушава не само заможните, но и хората с нелегални доходи. Това беше причината данъчните да започнат масирана проверка на притежателите на яхти за над 100 000 лева.През последните месеци обект на проверка бяха 195 яхти.\n„От тях 75% или сто и тринадесет проверки са приключили без последващи действия за възлагане на ревизия, т.е. при тях не са установени нарушения. Това е така, защото във всичките тези случаи ,при проверките са представени договори за заеми от физически или юридически лица или договори за кредити с банки, които ние не можем да игнорираме.” – Галя Димитрова – директор на „Управление на изпълнението” в НАП\n„ Фирма, която има яхта за 120 000 , по години приходите са и много ниски: 2008 г. са 99 000 /финансов резултат е около 16 000/, 2007 г. са 41 000 с финансов резултат отново 16 000, предходните години има нулеви годишни декларации, т. е. декларира, че не извършвала дейност” – Виолета Георгиева – „Селекция и координация” в НАП – Бургас.\nНе липсдат случаи на фирми, чиито годишни приходи са в пъти по-малко от разходите за годишната поддръжка на яхтата!\nЗастрояването на Слънчев бряг\n„Слънчев бряг в момента е едно бетонно гето. Бяха изпрани няколко десетки милиарди лева. Строителството беше безконтролно, хаотично и в не особено привлекателен вид.” – Евгени Чачев .\nНа 6 юни 1958 г. Министерски съвет приема постановление №120 с което слага ночолото на изграждането на Слънчев бряг. Предварителното задание, което е спуснато е за проектиране на малък комплекс с 1 500 легла.\nНачалото на промените в Слънчев бряг е през 1994, когато се взима решение за приватизацията на комплекса. С годините натискът и сблъсъкът на интереси ще доведе до катастрофални последици, включително и до няколко показни убийства. През 2001 след взрив в Несебър насочен срещу осъдения за нарко разпространение Димитър Желязков – Очите загиват трима души, сред които и съпругата му. Четири години по – късно снайперист слага край на живота на знакова фигура от подземния свят - Георги Илиев. През 2007 е застрелян един от най – едрите хотелиери в района и председател на Общинския съвет в Несебър – Димитър Янков.\nВ продължение на няколко години, в Слънчев бряг, „лявата ръка не знае , какво прави дясната”. Масовото строителство започва през 1999 г. Новите собственици искат бързо да си върнат парите дадени за приватизация. Новите обекти се строят в зелените прощи, като напълно ги унищожават.\nПо този начин са съсипани всички курорти на България.\nСтрояхме ненужни бентове, генералът вземаше 20%\n“Генерал Никола Николов инсценираше бедствия. После ни възлагаше обществени поръчки и искаше 20% от авансовото плащане. Докато беше шеф на Гражданска защита, вземаше по 10%. Като стана шеф на политическия кабинет на Емел Етем, почна да взема по 20%. Казваше, че парите са за Емел Етем. Последно ни взе два пъти по 50 златни пендара, но обществена поръчка не ни даде. В някои случаи бяха предизвиквани ненужни реконструкции, за да се усвояват средства.” Тези обвинения хвърли вчера в ефира на Нова тв строителният предприемач от Павликени Димо Станчев.\nОбщо 105 480 лева са похарчени за изграждане на 105-метрова подпорна укрепителна стена на река Перущенска под ул. “Крайречна” в град Перущица / по 1000 лева на метър/. Парите били отпуснати на два транша в края на декември 2004 г. и пролетта на 2005 г. Средствата обаче били усвоени от фирмата изпълнител ЕТ “Мимоза - Явор Петров”. Според ДАКСИ тя е регистрирана на ул. “Сливница” във Велико Търново. Но по документи в общината в Перущица седалището е в павликенското с. Върбовка. Искането за изграждането на подпорната стена е направено от общината в Перущица на 11 август 2004 г. Това става, след като комисия оглежда щетите от проливните дъждове на 3 август, отнесли част от пътя. Там се намира двуетажна общинска сграда, където е и полицията в Перущица.\nЗастрахователни агенти скрили общо 12.5 млн. лева\nОбщо 11 954 застрахователни агенти, работещи на комисионна към 39 застрахователни компании, са укрили 12.5 млн. лева доход за миналата година, съобщи Националната агенция за приходите.\nВсички такива агенти, укрили доходи, са получавали комисионни или доходи по граждански договори със застрахователи на българския пазар. Нито един от тях не е подал данъчна декларация и не е платил дължимите данъци, посочват от НАП. Общо 20 от агентите, които са скрили най-големи суми, ще бъдат уведомени за това по телефона от НАП.\nИнспекторите на агенцията са проверили документите на 39 застрахователни компании, в които са намерени доказателства за платените суми на общо 65 967 агенти. След проверка на НАП е изяснено, че други 1340 от застрахователни агенти са подали декларации, но не са попълнили необходимите приложения. Общата сума, която те са получили според справките от застрахователните дружества, е 3.2 млн. лева.\nИв. Костов: 7 млрд. от бюджета липсват!\nВместо 32 млрд. сега бюджетът ще е 25 млрд. заради управлението на предишното правителство, заяви Иван Костов в студиото на "Тази сутрин".Финансистът припомни, че още преди половин година е предупредил за загубите от 7 млрд. лева в края на тази година. Костов уточни, че в момента се правят съкращения и икономии, за да бъдат спасени пенсиите. Той призна, че е несправедливо хора, които са се осигурявали на 65 лева днес да получават пенсия 120, а онези, които са плащали по-високи осигуровки са лишени от коледни добавки.\nПубликувано от Ангел Йорданов в вторник, декември 15, 2009 Няма коментари:\nЗА НИСКОТО КАЧЕСТВО НА ПОЛИТИЧЕСКИЯ МАТЕРИАЛ 4\nПо повод изказването на депутата от Коалиция за България Кирил Добрев\n“Не познавам човек с прякор Стенли, а Стоян Сарийски беше гадже на дъщеря ми. Заварих я една вечер плачеща и го набих”\nЗа отношенията с ДПС\n„ Дал съм на Доган куче каракачанка и е символично, че съм му дал българско куче и то му изяде пауните.”\nЗа Коледната украса на министерски съвет\n„Требва и ние нещо свежичко да сложим. Снеже, дай да сложиме там нещо светличко!”\nБойко Борисов поздравява френския президент Никола Саркози според вестник "Фигаро"\nКоментарът на премиера Бойко Борисов по повод намеците на Първанов за интелектуалната слабост на кабинета, цитиран от вестник "Сега"\n"Моите министри всичките са с очилца, мениджъри. Аз не виждам кой е с твърдата ръка."\nБорисов в предаването "Тази сутрин", bТV\n"Ами, като не сте крадци, защо приехте закон за амнистия на откраднатото от вас, бе? Той дори не може да излезе и да се защити вече с този закон. Все едно сега с теб да сме алкохолици и да приемаме закон, че за алкохолиците политици и водещи това не важи."\nB отговор на въпрос, свързан с дома в Крумовград, където взрив на мина уби три деца\n„Правилото е, който си създава деца да си ги гледа, а не държавата да му ги гледа.”\nКой отглежда неграмотността сред децата?\nАвторите на учебници много се стараят, но в самата програма има нещо генерално сбъркано .\nTези дни всички много се тревожат за грамотността на българските ученици. Но никой не споменава и дума за грамотността на публичните личности. Едва ли в другите държави петнайсетгодишните пишат и говорят на родния си език, без да допускат грешки. Но не съм сигурна, че другаде толкова министри, депутати, различни експерти, които почти всекидневно се явяват по телевизията, демонстрират (при това със завидно самочувствие) такова невежество по отношение на литературния език на родната си страна. Банална истина е, че много от публичните личности "ме-кат", като при това подчертават с интонацията си правото да казват "говориме", вместо "говорим", "знаеме", вместо "знаем" и т.н. Неотдавна една от новите ни министърки уверено повтаряше, че сме щели да "преценяме" (качествата на хората в повереното й министерство). Е нищо, нейните качества пък ще бъдат "преценяни" предимно от чужденци, не е беда, че не владее добре български език... Бедата е, че грамотността на завършващите средно образование в България ще бъде под въпрос, докато пред очите на децата има подобен модел за успяващ човек.\nПубликувано от Ангел Йорданов в неделя, декември 13, 2009 Няма коментари:\nБЛАГОДАРИМ ТИ ПАРТИО ЛЮБИМА 2\nДецата с увреждания – най-засегнати от забавянето на социалните плащания\nБавенето на парите поставя семействата във финансов колапс\nНай-засегнати от забавянето на социалните помощи са семействата на деца с увреждания. Те получават инвалидната помощ и детските надбавки едновременно. Закъснението на парите поставя семействата във финансов колапс. Такъв е и случаят на петчленно семейство от Лясковец.\n6-годишният Християн Маринов страда от аутизъм. За заболяването родителите му разбират преди три години.\n"В първия момент, когато не знаеш какво да правиш, почваш се блъскаш, да си удряш главата, едва ли не се чудиш как, вече човек се научава на примирение, на смирение, да седне да обмисли, да се сплоти със семейството си", сподели майката на Християн Вили Маринова.\nСледват прегледи, комисии. Последната - пред ТЕЛК, определя, че Християн е с 50% увреждания. По закон, всеки месец семейството му има право на инвалидна помощ и детски надбавки за него в двоен размер. Средствата се превеждат едновременно. Парите за месец октомври обаче са им изплатени едва в началото на декември."Всяка вечер се проверяваше, ха да дойдат, ха да дойдат няма ги. Отново опрях до майка ми за помощ, а тя жената беше останала и тя с 5-6 лв., разделихме си ги...И с тeзи, въпросните няколко лева, трябваше да купя хляба, това, което той яде и памперсите", разказа още Вили Маринова.\nТри деца загинаха при взрив на бомба в Крумовград\nСамоделно взривно устройство предизвика смъртта на три деца на 13, 15 и 16 години от Центъра за настаняване от семеен тип в гр. Крумовград. Трагичният инцидент е станал в стая в самия дом.\nЕдното от децата е загинало на място, второто дете малко след като е било изпратено в крумовградската болница, а третото - на операционната маса в кърджалийската болница. По първоначални данни взривът е бил произведен от самоделка, но засега не е установено дали това е станало в момент на изработка или устройството е било внесено отвън.\nНяколко часа след взрива бащата на загиналото на място дете Джингиз Исмаил чакаше пред социалното заведение, за да види сина си.\nДетската неврохирургия на "Пирогов" се нуждае от спешен ремонт\nПлочките не са сменяни откакто клиниката е построена, мухъл избива по таваните.\nБолни деца са лекувани сред мухъл и рушащи се стени в Клиниката по неврохирургия на "Пирогов". В една от болничните стаи малкият Валерий вече повече от седмица се възстановява след тежка операция. За да му е уютно, неговите родители украсяват леглото с играчки и рисунки.\nВалерий е един от 800-те малки пациенти, които всяка година преминават за лечение в детската неврохирургия на "Пирогов".\n"Тук се лекуват деца от вродени заболявания и с туморни заболявания. Условията, при които се наставят децата и родителите, също са от значение за процеса на възстановяване и лечение. Затова основният проблем на отделението е един основен ремонт", заяви д-р Михаил Захаринов.\nРемонт в kлиниката не е правен от създаването й, т.е. от 70-те години на миналия век. В отделението има само една баня. Плочките не са сменяни откакто клиниката е построена. Мухъл е избил по таваните. Душовете не работят.\nПоредна трагедия… дете убило дете.\nПолуразложеният труп на изчезналия през май 16-годишен младеж Галин Николов от Ямбол, бе открит преди дни. Момчето е било жестоко заклано от свой връстник, в съучастие с още двама тийнейджъри.\nУбитият по особено жесток начин Галин бил заровен в местността Бакаджиците край Ямбол, само няколко дни преди там да се състои ежегодният тракийски събор, на който се случи трагедията с автобуса, помел 16 души.\nУбиецът...След няколко месечно чакане на разпечатките от разговорите на предполагаемия убиец, полицията най-накрая го заковала – 18-годишният, известен с жестокостта си Иван Янакиев.\nБившият здравен министър – убиец!\nУправниците ни са за изхвърляне. Дванадесет деца и юноши са починали в резултат на забавено лечение в чужбина. Това разкриха одитори от Сметната палата. Парите за децата били направо източени от ръководството на здравното министерство, но за да се случи това е трябвалода се мине през ръцете на бившия здравен министър Евгений Желев, т.к. няма как да е станало без неговото знание. Той е сред главните виновници.\nЮристите и прокуратурата са на мнение, че е налице непредумишлено убийство!\nОт комисията по здравеопазването в Брюксел веднага отреагирали като коментирали случая за недопустим и позорен за една европейска страна. Нередностите се установили след направената ревизия на програмите в здравното ведомство.\nВ крайна сметка е нечовешко чиновниците да крадат парите за лечение на децата, за да могат да си купуват луксозните джипове, а хората да гинат\nP.S. Публична тайна е, че лавината от престъпления, с която бившите комунисти заляха България, срина икономиката, обезличи институциите, yнищожи природата, доведе гражданското общество до колапс. Но най – тежкият акцент в престъпната им дейност си остава геноцидът над българските деца, които са бъдещето на нацията.\nЕто защо трябва да бъдат съдени, докато те и всичко свързано с тях не бъде заличено от лицето на тази държава.\nПубликувано от Ангел Йорданов в петък, декември 11, 2009 Няма коментари:\nВ. „168 часа” с тлъстото заглавие: „Алексей Петров: Влизам в политиката!” ?!?!\nПървото нещо, което изникна в съзнанието ми при прочитането на тези редове, бе популярният израз от родния ъндърграунд – „еврейски заговор” ! Смисълът, който влагат родните мафиоти в този израз е достатъчно циничен и като мантия обвива налудничавата неокомунистическа политика в годините на прехода. Вместо да го „превеждам” на нормален език за нормалните хора, ще спомена бегло някои факти:\n1. Един от руските инструктори на родната мафия, Михаил Чьорни, бе екстрадиран от страната, по време на правителството на СДС и замина да си живее в ... Израел!\n2. В рамките на външно – политическия натиск, за свалянето правителството на Иван Костов, бе проведена акцията със закупуването на авиокомпания „Балкан” с активното участие на израелския „бизнесмен” Гад Зееви.\n3. Една от най – мащабните акции в страната, за свалянето на същото правителство бе проведена с основното присъствие на таксиметрови шофьори от фирма „Такси С – експрес” 12-80, чиито формален собственик, по това време, беше израелския гражданин Ави Бенон. Неформалният собственик на тази фирма, обаче беше Алексей Петров – Трактора, който е ключова фигура в групировката „Спартак” , в която има и израелско участие !?!\nНямам нужния капацитет за да анализирам „еврейската връзка”. Но дори и „нахвърлянето” на тези подробности, вече е достатъчен повод за размишления!\nКакво, обаче, кара лице като Алексей Петров – Трактора да влиза в политиката, след като той присъства на твърде много места като НОИ, УНСС, „Лев Инс” и т.н. Той беше и част от екипа на Валентин Захариев, който закупи комбината „Кремиковци” за един лев с много сериозни ангажименти към държавата и хората работещи там. Естествено тези ангажименти на бяха изпълнени и последствията за комбината и страната са печално известни. Сега и в политиката ...!?!?\nЩе си кажете: „ Още една мутра в политиката – голяма работа! И без това неговият бивш съдружник Бойко Борисов, вече е там.” Тук другарката Цецка Цачева, може бе, ще ми направи забележка, че употрубявам обидни квалификации. Аз обаче искам да направя много важно уточнение. Прозвището „мутра”, добило широка популярност у нас, не е обидна квалификация. То е диагноза. Правилната формулировка на тази диагноза е – криминално проявен психопат. Никъде в цивилизования свят поставянето на диагноза не се разглежда, като обидна квалификация, а лицата на които е поставена отиват при съответния квалифициран специалист, плащат си и се опитват да преодолеят проблема.\nУ нас, обаче, те се „навират” на всякъде, като по правило, винаги намират за това си поведение грандиозна „ обосновка „. Зад тази фалшива фасада със сигурност се крие нещо друго. В случая с Трактора това може да е опит „да си спаси кожата”. Защо трябва да го прави можете да прочетете в материалите от скандално известният сайт http://www.opasnite.eu/, както и в материл под заглавие „ПАК ЛИ ТОЯ, БЕ?” публиуван преди време в моя блог http://angelyordanov.blogspot.com/2009/03/blog-post_31.html. Аз, обаче, си мисля, че това е поредният нескопосан опит, от негова страна, да избива комплекси. А докато такива, като него са на всякъде България ще си остане кочината, в която се е превърнала през последните двадесет години!\nНо да завършим с нещо по – ведро! Ще ви разкажа един виц от времето на Леонид Брежнев:\n„Попитали радио Ереван – Какво звание се дава на евреин, емигрирал от Съветския съюз и Израел и след това отново завърнал се в СССР.\nРадио Ереван отговорило – Дважды eврей советского союза!”\nПо младите читатели няма да разберат вица, но по старите ,като мен , много добре знаят за какво става въпрос.\nПубликувано от Ангел Йорданов в петък, декември 04, 2009 Няма коментари:\nБългария с централна роля на престъпния пазар в ЕС, сочи анализ на Европол за 2009 г.\nБългарски и сръбски групировки от организираната престъпност играят ключова роля в в източна посока, към Близкия изток. Отчасти чрез присъствието на турската връзка в Югоизточния престъпен център, той може да разшири влиянието си в Близкия изток и някои части на Азия.\nТрафикът на хероин е основната престъпна пазарна дейност на европейския Югоизточен престъпен център. За този трафик се използва "балканският път" към Европейския съюз от турски организирани престъпни групировки през Турция, често в сътрудничество с български групировки.\nПребиваващи в България нигерийски престъпни елементи поддържат контакти с нигерийски престъпни групировки в Италия, като ги снабдяват с кокаин за италианския пазар. В по-общ план в анализа се отбелязва, че от премахването на границите в Европейския съюз, печелят не само гражданите и законният бизнес, а в значителна степен и организираната престъпност.\nMладеж е бил качен насила в джип в София\nОколо 8 часа тази сутрин гражданин се обадил в Столичната полиция, за да съобщи, че на спирката на трамвая на “Лъвов мост” в посока Централна гара младеж е бил качен насила в джип. Колата потеглила в неизвестна посока.\nВицепремиерът и министър на вътрешните работи Цветан Цветанов потвърди пред журналисти в МС случилото се. Полицията проверява какъв точно е случаят, но засега не може да се твърди, че е отвличане.\nИма съвпадение на цифрите на номера на колата, които са дадени в сигнала на телефон “112″. Автомобилът е установен. За него в момента няма данни да е откраднат, каза Цветанов.\nРъст на битовата престъпност, отчитат от МВР\nУвеличили са се палежите и взривовете, както и посегателствата срещу личността\nРъст на битовата престъпност, особено на набезите срещу собствеността на гражданите, отчетоха от МВР след първите сто дни управление на новото правителство. Иначе екипът на Цветан Цветанов се похвали с наваксване в законодателството и разкриваемостта, особено на убийствата, при които от 40 - 34 са с вече известен извършител. Още от Миролюба Бенатова.\nВ сравнение с миналата година по същото време, днес, у нас се случват повече кражби и грабежи, увеличили са се палежите и взривовете, както и посегателствата срещу личността. Това показва статистиката на МВР. Ето и обяснението на новите управляващи:\n"Икономическата криза, промяната в нравите, забързаността, всички тези показатели водят до такава статистика", заяви Калин Георгиев, главен секретар на МВР.\nЛуднал гърми наред, убива детенце\n56-годишен мъж полудя след спор за земя и откри огън по вуйчо си и минувачи. Майка и дете попаднаха под куршумите в квартал “Хале” в Ямбол. Момиченцето - на година и половина, издъхна на място.\nКървавата драма се разиграла отначало в село Козарево. Там Теньо Жечев ранил вуйчо си с пищов, метнал се на “Лада”, стигнал в Ямбол и там стрелял от движение, без да подбира мишени. В бягството си се блъснал в стълб, изпаднал в кома и после издъхнал.\nМъж закла жена си в София. Инцидентът е станал пред очите на майка му\n35-годишна жена е била жестоко убита тази нощ в София, съобщи МВР. Инцидентът е станал на бул. “Тотлебен” в столичния квартал Крива река. Жената е била неколкократно намушкана с нож и е починала.\nИзвършителят е мъжът й. Той е на 36 години. На мястото на престъплението има полиция. Извършва се оглед. Причините се изясняват. По първоначална информация мъжът е бил много пиян и е заклал жена си при семеен скандал. Кървавата драма се е разиграла пред очите на майка му, която е основен свидетел на убийството.\nУбиецът сам се е обадил в полицията и признал за убийството. В момента той се намира в ареста. Екипът на Бърза помощ, който пристигнал на мястото на кървавия инцидент само е констатирал смъртта на 35-годишната жена.\nПребиха актрисата Деси Зидарова\nНепознати й нанесли жесток побой в кв. "Лозенец", нападателите се издирват\nАктрисата и модел Деси Зидарова е пребита снощи. Младата жена е била нападната от двама или трима мъже в столичния квартал "Лозенец". Зидарова е била придружавана от 24-годишен младеж.\nАктрисата е приета в "Пирогов" с фрактури на двете подбедрици, с избит зъб и с наранявания по двете устни. Мъжът, който е бил с нея, е получил по-леки травми при инцидента и е напуснал "Пирогов" за домашно лечение.\nДеси днес отново бе оперирана, съобщиха от лечебното заведение. Травматологът д-р Александър Петров направи малка корекция на счупената подбедрица на младата жена. Снощи тя е приета от дежурния травматолог, който веднага я е оперирал. Няма опасност за живота на пострадалата, но счупванията са тежки, каза д-р Петров.\nВътрешният министър Цветан Цветанов каза, че за момента няма задържан за побоя. Полицията проверява всички възможни версии.\nКакъв е изводът от казаното до тук ? Другарят Цветан Цветанов – мъж на годината!!!\nP.S. Победителят в конкурса „Мъж на годината” ще бъде обявен на 3 декември на церемония в столичния Модерен театър, която ще се излъчи по PRO BG на 26 декември.\nПубликувано от Ангел Йорданов в сряда, декември 02, 2009 Няма коментари:\nГОЦЕ СРЕЩУ БОЦЕ 6\nДянков: Данъкоплатците дадоха над 1 млн. лева, за да види президентът кенгурута в Сидни\nПосещението на президента Георги Първанов при кенгурутата в зоопарка в Сидни струва на данъкоплатците малко над 1 млн. лева, заяви вицепремиерът и финансов министър Симеон Дянков, който във вторник участва в заседание на финансовите министри на ЕС в Брюксел.\nДянков уточни, че е разбрал от медиите, че това е било най-важното събитие на държавния глава по време на визитата му в Австралия.\n"Аз имах честта да отпусна 500 хил. лв. за това пътуване само за покриване на допълнителните разходи на авиоотряда, за да се отиде до Шри Ланка" съобщи вицепремиерът, цитиран от БНР\nЕкспремиерът Сергей Станишев атакува остро политиката на финансовия министър Симеон Дянков.\n“Той всеки ден прави изказвания като неуправляема ракета в много отношения и се налага постоянно да бъдат коригирани дори и от представители на управляващите”, каза пред журналисти председателят на БСП във връзка с твърдението на Дянков, че планът „Станишев” е свил икономиката с 1-1,5%\nСтанишев припомни някои от изказванията и идеите на Дянков, които след това не са се реализирали – за пенсионната възраст, за управлението на фискалния резерв чрез търговски банки, за обещанието да се прави споразумение с Международния валутен фонд, за актуализация на бюджета.\n“Единствените неща, които реално се реализират като антикризисни мерки от това правителство са неща, които бяха правени от предишното правителство – финансирането на реалния сектор в България, въвеждането на половин работния ден и финансирането на останалата половина от държавата”, обясни Станишев.\nПърванов за „агресивното невежество“ на Дянков.\nНа президентския сайт бе публикуван своеобразен отговор на Георги Първанов по повод някои изявления на финансовия министър Симеон Дянков, визиращи БАН.\nПърванов припомня, че Дянков е нападнал БАН във връзка с президентско слово, в което академията не е била спомената. Но през септември министърът нападна и Икономическия доклад до президента, без да го е чел. Това е въпрос на възпитание и стил, очевидно трябва да свикваме,констатира държавният глава. Той припомня квалификациите на министъра за Академията като сталински продукт и за „феодалните старци", които определя като „едно агресивно невежество". Първанов обръща внимание и на факта, че Дянков е развил тезата, че по време на криза „науката не е основно нещо", като уточнява, че изказването на министъра е било защитено и от премиера. В разсъжденията си Първанов изказва предположенията си, че в стремежа към ликвидацията на БАН вероятно има и материални подбуди - многобройните имоти и сгради.\nДянков изпращя окончателно: изтеглил парите на президенството\nВицепремиерът Симеон Дянков остави президента без пукната пара. Финансист номер 1 източи за два дни сметките на "Дондуков" 2, пише "Стандарт". В сряда Дянков наредил парите за администрацията на Георги Първанов да бъдат изтеглени от БНБ. На "Дондуков" 2 останали без средства за служебни телефони, ток, парно, вода, бензин.\nНаучихме от БНБ, казаха потресени служители от "Дондуков" 2.\nБанкер позвънил на главния счетоводител на държавния глава и изумено попитал наистина ли Президентството иска да закрие сметката си, тъй като в нея има 0,00 лв. За съществуването й са нужни поне 50 лв.\nСпешно ги събрахме помежду си, разказаха от Президентството, пише още „Стандарт”. Ден по-късно Дянков върнал парите. Финансист номер 1 не се е извинил на президента. Техническа грешка, бе единственото обяснение от екипа му.\nЦветанов разочарован от президента Първанов разединявал, вместо да консолидира.\nНе смятах, че президентът може да прави такава кампания и такава политика. Държавният трябва да бъде консолидатор, а не да разединява институциите. Това заяви вътрешният министър Цветан Цветанов днес по повод тв интервю на Георги Първанов от снощи.В него Първанов посъветва МВР да прави разработки не срещу определени лица, а срещу организираната престъпност.\nВътрешният министър подчерта, че е по-добре да не коментира думите на президента, защото това не е добре за институциите. В същото време той добави, че не смята, че трябва да продължава „това, което наблюдаваме в рамките на няколко седмици и то да е инициирано лично от президента".\nАгент Гоце плаши Бойко с вето!\nГеорги Първанов чака всеки удобен миг, за да атакува Бойко и хората му.\nМиналата седмица президентът използва своя лекция пред студенти в Шумен, за да заплаши премиера, че ако не промени решението си за премахване на данъчните облекчения за младите семейства, предвидени в закона за доходите на физическите лица, ще наложи първото си вето! Според Гоце, дебатите около акциза на ракията са били умишлено създадени от ГЕРБ, за да останат незабелязани по сериозните проблеми като този за младите семейства.\nВсе пак държавният глава ще изчака да види какво ще е официалното становище на управляващите и ще реши дали да върне закона за преразглеждане. Макaр че е убеден в целенасочеността на това действие от страна на правителството.\nТова ще е поредния знак, че между Първанов и Бойко има огромно напрежение.\nПоявата на Гоце в Шумен е поредната му стъпка, чрез която се опитва да се слее с народа, да почувства проблемите им и да поговори като земен човек с тях.\nНе ви ли напомня това за някой друг? Май, Гоце реши да открадне тактиката на Бойко, който спечели народа именно с простодушността си и с това, че е лесно достъпен за хората. Само че Жорето Първанов „ужасно закъсня”, както се пееше в едноименната\nПубликувано от Ангел Йорданов в вторник, декември 01, 2009 Няма коментари:\nЕто защо другарите трябва да бъдат съдени, докато те и всичко свързано с тях не бъде заличено от лицето на тази държава 22.11.2009\nУ нас се проведе първото състезание по грамостност. 50% от завършилите гимназия са неграмотни.\nСтряскащите данни са от изследване на портал Академика. За да се пребори с тази тенденция, образователният портал организира днес първото у нас състезание по грамотност. В него мериха сили ученици от 6 и 7 клас. Сред победителите имаше само едно момче.\nОколо 25 милиона лева не са стигнали до деца, нуждаещи се от лечение в чужбина.\nОколо 25 милиона лева не са стигнали до деца, нуждаещи се от лечение в чужбина за последните 3 години, показва одит на Сметната палата. В институцията са постъпили 3 сигнала за деца, които са починали докато са чакали одобрение от Фонда за лечение на деца в чужбина. Приходите във фонда от 2005 до 2008 са 9,5 млн. лв. от държавни субсидии и 2 млн. лв. от дарения. Към тях през октомври 2008 г. са добавени още 20 млн. лв. от излишъка в бюджета. Използваните за лечение средства са едва 6,3 млн. лв. От 411 постъпили молби одобрение за лечение са получили 223, сочи докладът на Сметната палата. Най-честите причини за отказ или бавене на процедурите за бюрократични и чисто административни, обясни проф. Валери Димитров, председател на Сметната палата.\nДейността по подпомагане на лечението на български граждани до 18 г. не е ефективна и не постига целите и задачите на държавната здравна политика в областта на детското здравеопазване.\nТова е изводът от извършения от Сметната палата одит на дейността на Центъра "Фонд за лечение на деца", резултатите от който бяха представени на пресконференция днес от председателя на Сметната палата проф. Валери Димитров.\nОдитът на Сметната палата обхваща периода от януари 2005 г. до края на 2008 г.\nУченици ходят по три километра пеш, за да отидат на училище\nВ община Мирково се надяват да намерят автобус до Буново, преди снегът да остави децата далеч от класните стаи\nОколо 60 основни училища останаха затворени на 15 септември тази година. Главната причина е липсата на деца в системата на т.нар. "делегирани бюджети". Според информация на учителските синдикати, всяко закрито училище оставя след себе си поне 15% от децата неграмотни. Причината - повечето от тях не продължават образованието си.\n1175 лв. е разхода за ученик през 2010 г. в големите градове.\nЕдинният разходен стандарт за ученик в общообразователно училище в община с население на общинския център над 70 000 души през следващата година ще бъде 1175 лв. Общо 15 са общините тази група - Благоевград, Бургас, Варна, Добрич, Пазарджик, Перник, Плевен, Пловдив, Русе, Сливен, Стара Загора, Столична, Хасково, Шумен и Ямбол.\n1261 лв. е единният разходен стандарт за ученик в община с население на общинския център под 70 хил. души и гъстота на населението над 65 души на кв. км. В тази група са общо 40 общини. 1342 лв. ще е издръжката за възпитаник на учебно заведение в община с население на общинския център под 70 хил. души и гъстота на населението под 65 души на кв. км.\nС такива параметри са 139 общини. Най-висока – 1450 лв., е издръжката на ученик в планинските общини с над 3 селища и население на общинския център под 10 хил. души. Такива са общо 70 общини.\nЗа ученик в общообразователно училище, но в паралелка с профил музика, хореография или изобразително изкуство, през следващата година държавата ще осигурява 2146 лв. Издръжката за възпитаник на спортно училище ще е 2120 лв.\nЗа професионалните учебните заведения в сферата на транспорта издръжката ще е 1924 лв., в селското и горското стопанство – 1852 лв., във физическите науки, информатиката, техниката, архитектурата и строителството – 1491 лв. и др. 2993 лв. са предвидени за обучение на възпитаник на училищата за музикални и сценични изкуства, а 2261 лв. - за изящни и приложни изкуства.\nСредномесечният осигурителен доход за страната, обявен от Националния осигурителен институт към м. септември 2009 г. е 558,69 лв.\n40 деца изчезнаха без следа през 2009 г.\nПоне по 2 деца всеки ден излизат от дома на среща с приятели, отиват на училище или в близката градинка и повече не се връщат - част от тях ги намират, други изчезват без следа.\nHе са малко вече случаите, когато се търсят и 10-11-годишни малчугани, които без видима причина са решили да не се приберат у дома. В зависимост от възрастта се правят и предварителни анализи при всеки случай на издирване.\nНай-масово бягат момичетата между 14 и 17 г. В много случаи те попадат в лапите на сводници и започват да проституират.\nКогато едно дете не е издирено в продължение на няколко години, на помощ в търсенето му е и спеццентърът в американския град Вирджиния. Там от 2005 г. по изпратени от българската полиция лицеви данни експерти правят възрастова прогресия на изображението и могат от снимка на 7-годишно дете да създадат компютърно изображение как най-вероятно ще изглежда то на 17 г.\nПубликувано от Ангел Йорданов в неделя, ноември 29, 2009 Няма коментари:\nНиколай Младенов – военен министър\nН. Младенов, племенник на др. Петър Младенов /Пешо Танкиста/, е командирован в СДС от семейството на потомствени сталинисти. Там го пое гаражната принцеса Надето Михайлова. Стана говорител. После напусна СДС и цъфна в ГЕРБ. Чака място в ЕП. Честити 20 години преход!\nНа вниманието на Контролната комисия на ПП ГЕРБ\nКопие: Министър-председателя на Република България\nВъв връзка със загрижеността около бъдещето на ДАНС, в електронните медии се водят задълбочени дискусии. Предоставям на вашето внимание коментара в АФЕРА,БГ\nс молба да проверите случая и да отговорите ИСТНА ЛИ Е ТОВА??\nСледва текстът на коментара.\nПочитаеми г-н Ников,\nБлагодаря Ви за загрижеността, но Вашите съвети са затрогващо наивни.\nКакво да пиша на министъра на отбраната? Че си няма хабер от армия ли? Че той го знае и без мен. Че се чуди как да подхване "риформата" и го разхождат като мечка из панаир? Че какъвто си беше Зеленчук в СДС, такъв си остана и в ГЕРБ?\nН. Младенов, племенник на др. Петър Младенов /Пешо Танкиста/, е командирован в СДС от семейството на потомствени сталинисти. Там го пое гаражната принцеса Надето Михайлова. Стана говорител. После напусна СДС и цъфна в ГЕРБ. Чака място в ЕП.\nЧестити 20 години преход!\nСергей Игнатов – министър на образованието\nНовият министър произхожда от род на номенкратурни кадри на БКП. Неговите дядо и баба Игнат Николов и Цеца Игнатова са активни борци срещу фашизма и капитализма и още по-активни сторители на комунизма във Видинския край, заемали са различни държавни и партийни постове.\nБаща му - Симеон Игнатов- е първи секретар на ДКМС, след което е бил изтеглен в Сф от члена на БКП Ал.Лилов, където го издигат до секретар на ЦК на ДКМС.\nЗаради ИДЕОЛОГИЧЕСКАТА МУ УСТОЙЧИВОСТ след това е назначен за ген.директор на "Балкантон". Политическите амбиции на Мони Игнатов избухват през 1991, когато скоро преименуваната БСП го издига за свой кандидат за кмет на Видин. Изборът на народа обаче не е в негова полза.\nМайката на Сергей Игнатов- Мара Тодорова- е ремсова и комсомолска активистка. Стоматолог, назначена е за директор на Стоматологичния център в града, а после уредена в Сф, където става преподавател в Стоматологичния институт.\nБратът на Сергей Игнатов- Володя Игнатов- е бил първи секретар на ОбК на ДКМС във Видин. След това е бил началник на видинското Шесто управление на ДС.\nТрима от кабинета ”Борисов” били агенти на ДС\nПроверени са 47 лица. Други 8 не подлежат на проверка, съобщиха от Комисията. Установена е, че досиета имат трима от членовета на правителството.\nЗа единия от тях вече е известно - министърът без портфейл Божидар Димитров. Той е бил секретен сътрудник и агент в Първо главно управление и Втро главно управление на ДС с псевдонимите - Кардам, Тервел и Телериг.\nОсвен него обаче, в списъка са и Красимир Костов - заместник-министър на външните работи, и Павлин Димитров - заместник-министър на вътрешните работи. Костов е бил секретен сътрудник с псевдоним - Норис и е работил за ПГУ. Вербуван е през април 1984 г. и е снет от отчет през 1991 г\nДимитров пък е бил щатен сътрудни в СОУ на МВР-ДС. През 1987 г. е изпратен на тримесечен курс за ръководни кадри във ВКШ- КГБ-СССР.\n"И за Павлин Димитров, и за Красимир Костов знам, че те не са били агенти, а офицери от службите.Има разлика между агент и служители и това го знаем всички от много години”, коментира премиерът Бойко Борисов.\nТой защити и Божидар Димитров, когато по време на съставяне на кабинета около назначаването му имаше напрежение. Дори от Синята коалиция бяха против той да стане министър, но в крайна сметка бе направен компромис.\nТова сочат данните от декларацията му пред Сметната палата по закона за публичност на имуществото на лица, заемащи висши държавни длъжности.\nМиналата година вицепремиерът Цветан Цветанов и съпругата му са придобили два апартамента с гаражи на обща стойност над 250 000 лева.\nПри премиера Бойко Борисов няма промяна в имущественото състояние в сравнение с периода, когато беше кмет на София.\nСимеон Дянков изплаща ипотечен кредит в размер на 729 000 лева и има банкови влогове в размер на 280 000 лева. Разполага с акции в пет американски компании на обща стойност 90 000 лева. Той има и 49% участие за близо 108 000 лева в екопроект Априлци/Ловеч/. В интервю за DarikFinance.bg министър Дянков каза, че не инвестира у нас, защото така било по-чисто, а и всичките му активи били в САЩ.\nИкономическият министър Трайчо Трайков притежава акции в 13 родни предприятия, като най-много средства – 37 000 лева са в Еврохолд. На негово име са и два банкови влога с общ размер от около 100 000 лева. Той изплаща ипотечен кредит в размер на 115 000 лева и лизингов такъв в размер на близо 25 000 лева.\nОт 2007 досега строителният министър Росен Плевнелиев и съпругата му Юлиана са придобили 5 къщи с двор на обща стойност над 3 милиона лева.\nПрез 2009 година съпругата на земеделския министър Мирослав Найденов, Нина е закупила клиника с право на строеж във Враца на стойност 136 000 лева.\nЗдравният министър Божидар Нанев и съпругата му Инна са декларирали налични парични средства в размер на 480 000 лева.\nПрез 2008 година Вежди Рашидов и съпругата му Снежа са закупили две МПС-та – „Мерцедес“ за 150 000 лева и джип БМВ Х3 за 74 000 лева. Рашидов има лични банкови влогове за над милион и половина лева.\nСпортният министър Свилен Нейков има два банкови влога в размер на над 400 000 лева.\nСПЕТЕ СПОКОЙНО ДЕЦА !\nОчаквайте продължението на приказката ...\nПубликувано от Ангел Йорданов в четвъртък, ноември 26, 2009 Няма коментари:\nАрестуваният с подкуп от 100 бона, човек на ГЕРБ\nТошко Тодоров, който въведе в политиката термина “въвод” по време на дебат с бившия вече премиер Сергей Станишев, ще бъде заместник-изпълнителен директор на Националната агенция за приходите, пише сайтът vsekiden.com\nТодоров е икономически експерт от екипа на ГЕРБ и до пролетта работеше на граждански договор като консултант към Държавна агенция “Национална сигурност”. Именно тази му позиция в спецагенцията доведе до скандал по време на предизборната кампания. Самият Тодоров обаче се саморазкри пред “Всеки ден” като консултант на ДАНС и помоли случаят да не бъде коментиран. В последствие с него се зае парламентарната Комисия за борба с корупцията, където бе получен и доклад от настоящата шефка на НАП – Добрич Петя Банкова. Тодоров преди да стане консултант в ДАНС е работил именно за приходната агенция в Добрич. По неофициална информация докладът е твърде обемист, съдържа схеми, факти и имена на хора, уличени в източване на ДДС, между които е и името на Тошко Тодоров. Съставянето му е отнело няколко месеца. Към него са приложени и над 300 страници с документи. Същият доклад е бил изпратен още в средата на март освен до Народното събрание и до Върховна касационна прокуратура, ДАНС и НАП. До момента обаче няма резултат от извършена проверка, или официално оповестен такъв. За Тодоров се знае, че е предложен като икономически съветник от председателя на ГЕРБ и настоящ вицепремиер и министър на вътрешните работи Цветан Цветанов. Тодоров стана известен в публичното пространство още през лятото на 2005 година. Тогава през юни бе стреляно четири пъти по къщата му. Тодоров е бил шеф на Териториалната данъчна дирекция в Добрич и зам.-директор на Регионалната дирекция на НАП във Варна до 2008 г.\nУличават дясната ръка на ГЕРБ-еров кмет в гранде далавери\nПри финала на всеки свой мандат червеният екскмет Йоан Костадинов откриваше по две-три градинки. Така, заради същите градинки, към края на 12-годишното му управление бургазлии го взеха на подбив, но не се замисляха, че имаше далавера в изграждането именно на паркове и прочее зелени площи. Защото договорите се сключваха с едни и същи фирми-изпълнителки. Дясната опозиция не спираше да алармира обществото. А най-яростният противник на Йоановите градинки тогава беше строителният надзорник Костадин Марков, лидерът на СДС. Сега, две години по-късно, Марков е дясна ръка на кмета от ГЕРБ Димитър Николов и отговаря за строителната политика на общината. И май играе в сценарий, съчинен отдавна от безславно сдалия властта Йоан. Само дето градинките вече са детски, а фирмите – с други имена.„Поредната нова детска площадка бе открита в Бургас“ - с това заглавие се кичат поне 15-тина съобщения в официалния сайт на общината, които на пръв поглед са досущ еднакви. Объркването на непредубедените читатели, че става дума за една и съща информация идва и от дежурните снимки, на които Николов и Марков режат ленти.\nСамо за първите 6 месеца на 2008 г. в изграждането на детски площадки са инвестирани 1 милион лева общински пари, похвали се през октомври миналата година Костадин Марков. В началото на тази пък, кметът Николов обяви, че „бюджет 2009 ще е за децата и младите хора, имайки предвид заложеното изграждане на детски градини и площадки, а нови държавни изисквания ще наложат корекция в средствата за построяването“. В смисъл, че ще ги оскъпят. И заваляха едни оферти за различни дейности, но все на стойност от 24 до 99 000 лева, които Законът за обществените поръчки не ги лови.\nДясната ръка от „Ипон” на Борисов – вече шеф в ДАНС\nМладен Георгиев, който е един от доверените лица на премиера Бойко Борисов вече се радва на началническо място в ДАНС, научи afera.bg от източници в Агенцията. Младен Георгиев е бивш шеф на охранителната фирма „Ипон”.\nПо времето, когато Борисов се занимаваше с охранителна дейност Младен Георгиев му бе дясна ръка в „Ипон”. След като Бойко Борисов стана главен секретар на МВР, Георгиев пое ръководството на „Ипон”. Днес, когато вече Борисов е премиер, Младен Георгиев е вече шеф на дирекция в ДАНС.\nЧастно парти ангажира няколко патрула на КАТ.\nЛичното парти за рождения ден на кмета на община “Овча купел” в София, ангажира няколко патрула на КАТ от сутринта. Оказа се, че МВР подсигурява частната сбирка, по заповед на и.д. кмета Минко Герджиков, като в заповедта не е оказан краен час за ангажимента на държавата към празненството.\nОт 8 ч. сутринта патрули на КАТ ограждат ресторант Монтерей в квартал Изток. Опъната е полицейска лента. Паркингът се изпразва. Слух за тайна сбирка на политически лидери води екипа ни там. Оказва се празненство за 60-годишния юбилей на кмета на община „Овча купел” Пламен Йорданов. БТВ научи, че вчера и.д. кметът Mинко Гeрджиков е подписал заповед, с която нарежда във връзка с мероприятие на кмета на район овча купел, СДВР да осигури няколко неща - от 8 ч. сутринта до края на купона, пред Монтерей да не паркира никой, освен поканените. От 2 ч. следобед, когато е стартът на партито, пак без краен час, по преценка на КАТ, по случай юбилея улицата да бъде затваряна в двете посоки. Документът е изпратен за сведение до няколко адресата в общината и МВР.\n"Ще платя каквото е необходимо. не са ми дали договор", каза рожденикът.\nMинистър загърби предизборните обещания на ГЕРБ и вдигна бялото знаме пред морската мафия\nПреди малко повече от 100 дни ГЕРБ дойде на власт с обещанието да се пребори с корупцията и да потърси сметка на предишното управление за всички нарушения. След първоначалната еуфория обаче от транспортното министерство вдигнаха белия флаг и плюха върху предизборните обещания.\nНазначаването на човек с установен от инспектората конфликт на интереси за шеф на толкова важна администрация като морската, показва само едно, че министър Александър Цветков не може или не желае да се справи с мафията, оплела цял един отрасъл.\nМинистърът показа и на собствените си служители, че на неговата дума не може да се разчита. Защото след като веднъж е одобрил доклада за нарушенията на морската администрация, след това публично обвини инспектора, който е изготвил документа, че не си е свършил работата. Оттук докрая на мандата можем да се обзаложим, че от инспектората на транспортното министерство няма да излезе нито един доклад, констатиращ нарушения.\nЧалга президент гостува в Чалга шоу и изнася лекции по Чалга политика !\nДоживяхме да видим и това в страната Чалгария !\nПрез месец юни публикувах в моя блог четири части на материал, озаглавен „ Стратегия за профанизация на нацията ”. Това което видяхме снощи по БТВ бе своеобразен връх в това направление. Ето и някои акценти:\n"На Цветан Цветанов не му е работа да събира информация за президента, а като шеф на МВР и патрон на ДАНС да прави това за мутрите." Това, което другарят Първанов старателно забравя е, че в годините на прехода той беше един от основните радетели за отглеждането на мутрите, като „наказателни” отряди при осъществяване на налудничавата неокомунистическа политика в страната. Сега когато, същите тези мутри създадоха партия ГЕРБ и му показаха среден пръст, той започва да протестира. Истината е, че ако МВР не беше обезличено като институция от бивщите комунисти и ако то се ръководеше от читав министър, излъчен от читава партия, сега то щеше да се занимава и с мутрите и с президента и такива като него по подобаващ начин!\n„Държавният глава отрече да са били излишни пътуванията му до Южна Корея и Австралия по време на криза. Първата страна била на 12-о място по икономически ръст, а втората - на 14-о. „\nКак обаче да си обясним безбройните му посещения в Москва , в качеството му на президент и опитите на неговата партия да превърне демократичния процес в кошмар с цел запазване влиянието на Русия в България независимо, какво струва това на обикновенните хора и на самата страна?\n„Безспорно най-интересния въпрос, който беше засегнат по време на гостуването на Георги Първанов в предаването на БТВ се отнасяше до вероятността президентът да създаде собствена партия след края на мандата си след 2 години и половина. Първанов беше категоричен, че е дал обещание да не се връща в БСП, но не изключи възможността да подпомогне една или друга структура или кауза, без това да означава, че търси начин да реализира себе си.”\nДали под подпомагане на кауза Хаджи Гоце няма в предвид някоя нова сделка от типа „ Петрол срещу храни”? Или може би създаването на нова неокомунистическа олигархия, защото вече съществуващата се е вмирисала от всякъде? А може би, ще инициира презръщането на България в pуска губерния в рамките на НАТО?\nИ докато другарят президент си говори сам в ефира, Чалга финансов министър разнася празни кутии от пица, а Чалга премиер ни засипва с простотии и кретенизми в стил – „ Елате вие , да не до’еме ние!”.\nЧервени другарки от ГЕРБ и БСП пък са се хванали за косите и се опитват да си избодат очите.\nА, бе ... втасахме я !!\nПубликувано от Ангел Йорданов в вторник, ноември 24, 2009 Няма коментари:\n"Поведението на опозиционните партии бе най-малкото скандално. Цял ден ядоха кюфтета, пиха кафета, кикотеха се по коридорите. Когато аз говорех, имаше двама-трима души в пленарната зала. И в момента, в който трябва да се дебатира, никой няма, за да се дебатира. А вечерта по всички телевизии коментират бюджета. Е това се казва нахално поведение. Четем, стои цялото правителство, очакваме въпроси, дебат, тях ги няма - ядат кюфтаци. Хилят се в кафенетата. И когато си отиваме, те излизат да приказват. Това се казва липса на всякаква отговорност"\nБойко Борисов – премиер на България\nТук ми се ще да задам въпроса: А, защо да не си припомним какво са лапали Бойко Борисов и компания през годините?\n„Бойко взе парите ... до Варненеца нищо не е стигнало!”\nДумите “Бойко взе парите”, които се появяват в делото за сръбския наркобос Сретен Йосич имат и своя финал. И той е “…до Варненеца нищо не е стигнало”, Съществуването на лице с псевдонима “Варненеца” е абсолютен факт.“Това е най-голямата въпросителна. Оттам може да се разплете много за случая”, твърдят те.\nПо неофициална информация става дума за бившия главен прокурор Никола Филчев, който е родом от Варна. Ядосан от думите на столичния кмет Бойко Борисов, че БСП и ДПС готвят атентат срещу него, председателят на парламентарната комисия по случая “Йосич” Христо Бисеров свика спешно контрапресконференция още на следващия ден.\nКметът „милионер“ Бойко Борисов с покои в Рогачево\nКупил си е голям имот точно над пътя, пише британското издание „Фанейшъл таймс”. В съседство продават парцел за 6,277 милиона долара.Обява във „Фанейшъл таймс“ определя градоначалника на столицата Бойко Борисов като „кмета милионер“, въпреки че лидерът на ГЕРБ ипотекира къщата си, за да финансира предизборната си кампания.\nНа сайта на изданието пише, че „кметът милионер на София“ е избрал Рогачево като място за уединение и затова си е купил „обширен имот точно до пътя“.\nСпоред обявата в близост се продава терен с площ от 70 000 кв.м за сумата 6,277 милиона долара. От терена се разкрива невероятна морска панорама. Съседството с ВИП персоната е изтъкната като предимство за купувачите. Предвижда се строителство на жилищен и бизнес комплекс с РЗП 120 000 кв.м. Само на 10 минути се намира голф комплексът с 18 дупки на „Гари Плейър“, а курортите Албена и Златни пясъци са само на 5 минути.\nНе е ясно кой е пуснал обявата, тъй като вестникът играе ролята на посредник при евентуална сделка. От години се знае, че лидерът на ГЕРБ е купил парцел край Рогачево с площ 1,5 дка. Според имотната му декларация отпреди няколко години парцелите са 2.\nСправка на спецслужбите, изготвяна от бившия служител на МВР Пламен Папалезов, прави чудовищни разкрития.\nВинпорм „Пещера” е спонсорирала ключови фигури във властта. Това са Валентин Петров – бивш главен секретар на МВР, Румен Петков – разбира се. Спонсорирала е и…\nИ… Бойко Борисов.\nС 200 000 лв. фирмата е подпомогнала предизборна кампания на ГЕРБ. Сумата бил връчена лично на Генерала от Антон Щерев – един от собствениците на фирмата. Аферата е била подпомогната не от кого да е, а от олигарха Георги Гергов.\nМафията върти на пръста си ГЕРБ и морския бизнес.\nРазследваният за злоупотреби и конфликт на интереси бивш главен секретар на ИА „Морска администрация“ Сергей Църнаклийски е новият изпълнителен директор на агенцията. Новината бе потвърдена и от транспортния министър Александър Цветков при представянето на отчетa за първите 100 дни на новия екип на министерството му. Тя обаче беше посрещната на нож от морските хора и бизнеса.\nЗащото за поста се спрягаше истински морски вълк в лицето на легендата и капитан на ветроходния кораб "Калиакра" к.д.п. Тома Томов. Междувременно мафията, която дърпа конците на всички дейности, показа рогата си и отново се намеси, като постави на бърза ръка ГЕРБ на мястото му и раздаде пренаредените карти в разиграването за стола на морския шеф. Тома Томов бил спешно привикан на среща с министъра на транспорта, но отказа коментар за водения с него разговор.\nОбластен шеф на ГЕРБ обвиняем за кражба на ток.\nАко някой обикновен човек неправомерно се закачи към енергомрежата, го наричат "крадец на ток" и неговите инициали се появяват в полицейския бюлетин. Не е така обаче, ако подобно нещо се е случи с фирма на партиен активист, установи проверка на ЛП. По наша достоверна информация, на 9 юни тази година в село Владиня, Ловешко, е подаден сигнал за незаконно включване в мрежата на постройки на бившия стопански двор. Това е извършено в полза на фирма "Арнаудови" ООД. Собственик и представител на фирмата е бизнесменът арендатор Васил Петров, тогава активист на ПП "ГЕРБ", от двадесетина дни - член на облстното й ръководство. Свързването към мрежата не било "циганско" , а доста професионално, твърдят очевидци. От много време е черпена енергия без отчитане в селскостопанския двор, в селото знаят, че доскоро там е имало и фурна за хляб. Този случай обаче не получи гласност от нито една институция. От полицията заявиха, че е станал "технически" пропуск. Чак след нашето запитване уточниха, че има заявителски материал. Проверката завършва с мнение за съд и документите са предадени в прокуратурата. От ЧЕЗ също признаха, че има "нерегламентирано" ползване на ток. Ще цитираме техния отговор на нашия въпрос "Какво са констатирали специалистите на ЧЕЗ, участвали в проверката по сигнала?":"На 9.06.2009 г. е извършена проверка на средството за търговско измерване на адрес: с. Владиня, община Ловеч, "Арнаудови" ООД, стопански двор, от служители на ЧЕЗ Разпределение България. Съставен е Констативен протокол за проверка на консумирането на ел. енергия на мястото на използване след извършване на проверката, който отразява реалното състояние на действителните условия на използване на количествата ел. енергия на обекта. При тази проверка се установява, че има нерегламентирано ползване на електроенергия от потребителя. Проверката се е осъществила с представител на МВР." От компанията ЧЕЗ обаче се измъкват от въпроса "За какво количество открадната електроенергия става въпрос в случая?". Уклончивият им отговор е: "На основание чл. 25, алинея 2 от Общите условия на договорите за използване на електроразпределителните мрежи на ЧЕЗ Разпределение България ще бъде извършена корекция на сметката за консумирана ел. енергия." ЛП припомня, че не беше така завоалирана позицията на ЧЕЗ, когато се появи обикновен гражданин на Ловеч със сметка от над 7 бона за ток в едно жилище. В края на миналия месец Васил Петров е бил като обвиняем в районния съд по наказателно дело от общ характер. Според слуховете, той щял да бъде оправдан с мотива, че се е вързал към енергомрежата с благороден мотив - само да осигури светлина за пазачите на стопанския двор във Владиня. Симпатизанти на ГЕРБ пък казват, че бизнесменът е непоклатим, защото е служил рамо до рамо в казармата с депутата д-р Анатолий Йорданов, областен партиен лидер.\nТакива ми ти работи, другарю Борисов! Вие чували ли сте народния израз – „ Присмял се хърбел на щърбел...”?\nПубликувано от Ангел Йорданов в четвъртък, ноември 19, 2009 Няма коментари:\n„Комшиите” срещу „Наглите” – война на интереси меж...


KOMPLEMENT чекмедже със стъклено чело, 75x35 см, бяло, Бяло | IKEA България\nчекмедже със стъклено чело, 75x35 см, бяло\nKOMPLEMENT чекмедже със стъклено чело, 75x35 см, бяло\nЧекмеджето побира около 12 сгънати панталона или 20 тениски. За да можете да виждате отгоре съдържанието на най-горното чекмедже, съчетайте със стъклен рафт KOMPLEMENT. За да предпазите вашите вещи и да ги поддържате подредени, съчетайте с подложка за чекмедже KOMPLEMENT. Предлага се в различни широчини. Бъдете внимателни! Повреден ръб или надраскана повърхност могат да предизвикат внезапно пропукване и/или счупване. Избягвайте стълкновения от страни понеже това е най-уязвимото място на стъклото. Включени са водачи за чекмедже. Препоръчаното максимално тегло се прилага, когато тежестта е равно разпределена по повърхността.


Резултати НБА | Информационен център на Министерство на oтбраната\nавтор Стефан Цанков · 17/01/2020 , гледания 58\nБрендън Инграм даде поредна сериозна заявка за званието “Най-прогресиращ играч” на сезона в НБА. 22-годишният баскетболист на Ню Орлиънс бе с огромна роля при победата на Пеликанс със 138:132 срещу Юта след продължение, като по този начин серията на Джаз от 10 поредни победи приключи, а Инграм записа рекордните за кратката си кариера на професионалист досега 49 точки. Янис Адетокумбо отбеляза 32 точки и Крис Мидълтън добави 23 при победата на Милуоки със 128:123 срещу Бостън. Милуоки започна ударно и си осигури двуцифрена разлика още в първите пет минути на мача. Освен Адетокумбо, в срещата се отличиха Донте ДиВинченцо с рекордните в кариерата си 19 точки и Брук Лопес с 16. Денвър победи със 134:131 Голдън Стейт и оглави Северозападната дивизия за сметка на Юта. Мейсън Плъмлий направи две страхотни забивки и Уил Бартън наниза тройка в серия от осем поредни точки в продължението, с което Нъгетс оформиха пълен обрат. Те губеха с 19 точки през първото полувреме и с 12 само 8:44 преди финалната сирена.\nБартън записа личен рекорд за сезона с 31 точки, а Малик Бийзли направи същото с 27, а Никола Йокич се размина на две асистенции от "трипъл-дабъл" – 23 точки, 12 борби и 8 завършващи подавания. Майкъл Портър-младши също бе на висота с 18 точки, 10 борби и 5 асистенции. Алек Бъркс вкара 25 точки за Голдън Стейт.\nДП по таекуондо събра на едно място дипломатически и спортен елит\nУЕФА решава бъдещето на футбола в Европа\n05/04/2020, 12:43 am